**ԹԱԼԻՆ ՀԱՄԱՅՆՔԻ ՂԵԿԱՎԱՐ ՍԱՐԳԻՍ ԱՐԱՄՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ ԵՐԵԽԱՆԵՐԻ ԻՐԱՎՈՒՆՔՆԵՐԻ ՊԱՇՏՊԱՆՈՒԹՅԱՆ ՄԻՋԱԶԳԱՅԻՆ ՕՐՎԱ ԱՌԹԻՎ:**

 Սիրելի´ երեխաներ.
                      Հարգելի´ ծնողներ.
Սրտանց շնորհավորում եմ ձեզ հունիսի 1-ի՝ երեխաների պաշտպանության միջազգային օրվա կապակցությամբ:
Հունիսի 1-ը աշխարհի բոլոր երեխաների պաշտպանության միջազգային օրն է, որը նշվում է 1925 թվականից:
Հունիսի 1-ը խորհրդանշում է երկիր մոլորակի առաջընթացի, զարգացման և երիտասարդացման խորհուրդը, որոհետև երեխաները մեր ապագան են և ոչ միայն, այլև հանրության ամենակարևոր խումբն են: Նրանք ավելի շատ հոգատարության, խնամքի, սիրո և պաշտպանության կարիք ունեն: Մանկական երջանկությունը սկսվում է գուրգուրանքի ու սիրո արտահայտման միջոցով, խոցելի է դառնում երեխան իր մանկական անզորությամբ:
Երեխաներին երջանիկ մանկությամբ ապահովելը մերպետության և հանրության նպատակն ու պարտավորվածությունն է: Մենք բոլորս, այսօր շարունակում ենք քայլել կյանքի ճանապարհով, որոհետև մեզ հետ եք դուք, մեր շատ սիրելի երեխաներ: Առանց ձեզ երկիր մոլորակը կարող է <<կանգ առնել>>, քանի որ դուք եք կյանք ներշնչողը, աշխարհի գոյի արմատը, տիեզերքի անսահմանությունը և ապագա սերունդը՝ մեր վաղվա օրը:
Սիրելի երեխաներ, այսօր աշխարհը փոխվում է նաև ձեր միջամտությամբ, ձեր ներկայության շնորհիվ: Եվ այդ համատեքստում, մենք ՝ ծնողներս կներդնենք մեր ողջ ներուժը ձեր անհոգ և երջանիկ մանկության, ձեր կրթության, առողջության, դաստիարակության, ժամանակակից գիտության ոլորտում բազմակողմանի զարգացման ապահովման համար, որպեսզի դուք դառնաք նոր անկախ Հայաստանի արժանի սերունդը, բարեկեցիկ և մրցունակ պետություն կառուցողները:
Թանկագի´ն երեխաներ, ամենաջերմ շնորհավորանքներն ու բարեմաղթանքները ձեզ, ձեր ծնողներին, դաստիարակողներին, կրթողներին երեխաների պաշտպանության միջազգային օրվա առթիվ:
Ցանկանում եմ խաղաղություն աշխարհին և Հայոց երկրի սահմաններին, երջանկություն ու շենություն բոլորի ընտանիքներին:

**Լավագույն ցանկություններով՝
Թալին համայնքի ղեկավար
Սարգիս Արամյան**